cyanic-selkie/wikianc huggingface dataset:
Pelsdyr
Dei viktigaste pelsdyra i kommersiell samanheng i Noreg er rev og mink, som i fangenskap er avla fram i ulike fargar, som til dømes som sylvrev. Jakta på selungar for pelsen si skuld var viktig i tidlegare tider, og spelar framleis ei viss kommersiell rolle, sjølv om slik pels ikkje er lett å omsetje i våre dagar. Vinterpelsen av røyskatt, kalla hermelin, har vore eit statussymbol for mellom anna kongar og rikfolk i gamal tid.
Caldwell Peak
Caldwell Peak er ein fjelltopp på 2 nautiske mil nord for Mount Terra Nova på Ross Island. Fjellet har ei høgd på kring 1300 moh, 1 nautisk mil sør for Oamaru Peak. Etter forslag frå P.R. Kyle, vart det namngjeve av Advisory Committee on Antarctic Names (2000) etter David A. Caldwell, ein geolog ved New Mexico Institute of Mining and Technology, som arbeidde to feltsesongar ved Mount Erebus (første gong 1986–87) og skreiv ei mastergardsoppgåve om lavastraumar ved toppen av Mount Erebus.
Gilchrist Beach
Gilchrist Beach er ei steinstrand vest for Comptonbreen på nordsida av Heardøya. I aust grensar stranda til sandstranda Fairchild Beach. Travelling eastwards frå Gilchrist Beach to Fairchild Beach.
Stranda var kjend for amerikanske selfangarar som Rocky Beach  så tidleg som 1857. Namnet Stoney Beach vart òg nytta i denne perioden.
Namnet Gilchrist Beach, gjeve av ANARE (Australian National Antarctic Research Expeditions) i løpet av kartlegginga deira av øya i 1948 er i dag det godkjende namnet. Alan R. Gilchrist tente som militærlege med ANARE.
Große Möseler
Große Möseler er eit 3 480 meter over havet høgt fjell i Zillertalalpane, på grensa mellom den italienske provinsen Bolzano og det austerrikske forbundslandet Tirol. Fjelltoppen er den nest høgste i Zillertaleralpane etter 3 509 moh. høge Hochfeiler.
Fyrstebestiginga fann stad 16. juni 1865 og vart gjort av britane G.H. Fox, Douglas William Freshfield og Francis Fox Tuckett med fjellførarane François Devouassoud frå Chamonix og Peter Michel frå Grindelwald, samt to namnlause berarar.
Maurice Williams and The Zodiacs
Maurice Williams and the Zodiacs var ei USA-amerikansk doo-wop/R&B-vokalgrupp seint i 1950- og tidleg i 1960-åra. Opphavleg kalla dei seg The (Royal) Charms, før dei endra namn til Gladiolas i 1957 og Excellos i 1958. Til slutt slo dei seg til ro med The Zodiacs i 1959.
Tidleg historie
Maurice Williams vart fødd 26. april 1938 i Lancaster i Sør-Carolina. Han fekk først erfaring med musikk i kyrkja, der både mora og systera song. Då han var seks år gammal byrja Williams sjølv å syngje der. Med barndomsvenen Earl Gainey, skipa Williams ei gospelgruppe kalla The Junior Harmonizers. Seinare vart rock and roll og doo-wop hovudinteressa deira, og The Junior Harmonizers endra namn til The Royal Charms.
The Royal Charms og The Gladiolas
I tillegg til Williams og Gainey, bestod The Royal Charms var Willie Jones (baryton), William Massey (tenor, baryton, trompet), og Norman Wade (bass). Vinteren 1956, medan dei framleis gjekk på vidaregåande skule, drog Williams og bandet hans til Nashville i Tennessee for å spele inn musikk for Excello. På den tida gjekk dei under namnet The Royal Charms, men grunnleggjaren av Excello Records, Ernie Young, overtydde dei til å endre namn til The Gladiolas (på den tida var det minst to andre band som brukte det opphavlege namnet deira).
Songen «Little Darlin'» nådde 11. plassen på R&B-lista i 1957, men nådde ikkje topp 40 på Billboard Hot 100. Då songen vrt spelt av den kanadiske gruppa The Diamonds klatra singelen til andreplassen.
The Zodiacs
Williams gjorde ferdig skulen og medan han turnerte med bandet, havarerte stasjonsvogna deira i Bluefield i Vest-Virginia). Bandet kom då over ein britisk Ford kalla Zodiac og endra namnet sitt. Kort tid etter vart Henry Gaston erstatta av Earl Gainey.
Våren 1959 spelte Maurice Williams and The Zodiacs på University of South Carolina i Columbia i Sør-Carolina. På denne tida vart bandet oppløyst og kom saman att. Medlemmane var no Williams, Gaston, Wiley Bennett og Charles Thomas. Seinare kom Little Willie Morrow og Albert Hill òg inn i gruppa. Ei månad seinare, tidleg på sommaren 1959, spelte bandet inn ny musikk i Quonset-hytta langs Shakespeare Road i Columbia. Lydteknikar på innspelinga var Homer Fesperman, og dei spelte inn fleire songar som bandet håpte ville bli ein hit. Ein av dei siste songanedei spelte inn var «Stay», ein song som Williams hadde skrive nokre veker tidlegare. Williams song solo og Henry Gaston song motverset i falsett.
Etter å ha teke med seg ein demoversjon av «Stay» til Al Silver i Herald Records i New York City, vart songen trykt og gjeven ut tidleg i 1960. Med ei lengd på eit minutt og 36 sekund er «Stay» den kortaste songen som har nådd toppen av Billboard Hot 100-lista i USA.
Mot slutten av 1963 spelte det britiske bandet The Hollies inn «Stay», som vart den første hitsingelen til bandet på Topp 10 i Storbritannia med ein åttandeplass i januar 1964, tre år etter The Zodiacs sin versjon hadde nådd 14. plassen på den britiske slista (januar 1961). Seinare versjonar av «Stay» av The Four Seasons (1964) og Jackson Browne (1978) nådde Topp 20 i USA, og kvar av dei selde over ein million eksemplar kvar i USA aleine. Då The Zodiacs sin versjon av «Stay» kom med på filmmusikkalbumet til filmen Dirty Dancing i 1987 vart det seld fleire plater med songen enn då han opphavleg kom ut.
Ei innspeling av gruppa i 1965, «May I», kom ut på Vee Jay Records og Dee-Su Records, og vart i løpet av åra ein annan millionseljar..
Seinare liv
Williams fortsette å spele inn musikk, turnere og gje ut musikk frå 1970- til 1990-åra. Han er framleis aktiv i musikkindustrien og bur i Charlotte i Nord-Carolina. Han vart innlemma i North Carolina Music Hall of Fame i 2010.
Winston Reid
Winston Wiremu Reid er ein dansk-newzealandsk fotballspelar som har spelt forsvar for West Ham United sidan 5. august 2010.
IPhone 8
iPhone 8 og iPhone 8 Plus er smarttelefonar designa, utvikla og marknadsført av Apple Inc. Dei utgjer den ellevte generasjonen iPhone-telefonar og vart annonserte 12. september 2017, samtidig med den meir drustelege iPhone X, i Steve Jobs Theater i Apple Park-kampusen. Telefonane vart utgjevne 22. september 2017, som etterfølgjarar til iPhone 7 og iPhone 7 Plus.
Winston Reid
Reid vart fødd i North Shore ved Auckland av maori-foreldre. Som tiåring flytte han frå New Zealand til Danmark med mora og den danske stefaren hans. Her tok han etter kvart til med å spela fotball på fulltid, både for Sønderborg og Midtjylland. Då Reid fekk dansk statsborgarskap i 2006 vart han innkalla til det danske U19-landslaget. Han heldt fram med å spela for Danmark på U19-, U20- og U21-nivå fram til 2010, då han bestemte seg for å spela for landslaget til New Zealand. Han deltok i VM i fotball 2010 i Sør-Afrika og skåra her sitt hittil einaste landslagsmål i ein kamp mot Slovakia som enda 1 - 1. Reid sitt mål kom i det nittitredje speleminuttet.
IPhone 8
iPhone 8-modellane introduserer ei bakside av glas, men elles er designane lik tidlegare modellar. Nytt er mellom anna moglegheit for induktiv lading, raskare prosessor og forbetra kamera og skjermar. iPhone 8 og iPhone 8 Plus har det meste av den indre maskinvaren felles med iPhone X.
Telefonane fekk blanda mottaking. Kritikarar roste at induktiv lading var lagt til og den nye Apple A11-prosessoren, men kritiserte den aldrande designen på telefonane.
Expresso Love
«Expresso Love» er ein song skriven av Mark Knopfler for Dire Straits på det tredje albumet deira, Making Movies i 1980. Det er ein av dei tyngre songane deira med eit forvrengd gitarriff, som vart brukt om att frå ein song dei ikkje brukte, kalla «Making Movies». Eit piano spelar melodien gjennom heile songen. Songen er i røynda ein kjærleikssong. «Expresso Love» refererer til ein tidlegare Dire Straits-song, «Wild West End» frå debutalbumet deira, med linja «Hey mister, you wanna take a walk in the wild west end sometime?»
Songen var ein av fire songar frå Making Movies som vart spelt på turneane etter Love over Gold og Brothers in Arms, og eit konsertopptak vart gjeven ut på Alchemy.
I 1984 vart konsertversjonen frå Alchemy gjeven ut som ein singel med Alchemy-utgåva av «Two Young Lovers», og songen vart seinare gjeven ut på B-sida til singelen «The Bug».
Janssons fristelse
Janssons fristelse (svensk Janssons frestelse) er ein klassisk svensk grateng som består av poteter, lauk og brisling.
Tillaging
For å laga retten skjer eller hakkar ein potet, lauk og brisling i små bitar eller tynne skiver. Dette blir så lagt i ei steikeform og fløyte helt over. På toppen har ein strøkavring. Retten kan typisk etast som nattmat, men passar også til julebord, påske- eller midsommarfeiring.
Det finst ulike variantar av retten. Utan brisling blir retten meir som ein potetgrateng, men med ein særskild kryddersmak. Typiske «Janssons-krydder» er sennep, laurbær, pepar, kryddernellik og ingefær.
Hans Dons
Hans Flesicher Dons var ein norsk flygar og sjøoffiser. 1. juni 1912 vart han fyrste nordmann som flaug eit fly i Noreg.
Den første norske flyturen gjekk frå Horten til Fredrikstad og varte 35 minutt. Flyet vart kalla «Start» og var eit Rumpler Taube monoplan.
Torpo kyrkje
Torpo kyrkje er ei langkyrkje frå 1880 i Ål kommune i Viken fylke.
Den gamle stavkyrkja ble kommunal eige i 1875, og kort tid etter vart ei ny kyrkje oppført, etter at ein hadde rive koret i stavkyrkja. Torpo kyrkje vart teikna av Conrad Fredrik von der Lippe og oppført av byggmeister Andreas Keitel. Ho står like nord for stavkyrkja, på same kyrkjegarden.
Too Late for Love
«Too Late for Love» (norsk 'for seint for kjærleik') er ein svensk popsong frå 2019 med den svenske songaren John Lundvik. Han vart framført for fyrste gong under Melodifestivalen i 2019, der han kvalifiserte seg til finalen laurdag 9. mars 2019. Songen er den fyrste singelen til Lundvik sidan «My Turn» og nådde fyrsteplass på den svenske Sverigetopplistan i mars 2019. «Too Late for Love» vann til slutt Melodifestivalen og var det svenske bidraget i Eurovision Song Contest 2019 i Tel Aviv i Israel, der han enda på femteplass. Blant songane som deltok der, var det britiske bidraget «Bigger than Us», som òg var skriven av Lundvik. I utgangspunktet skulle Lundvik sjølv framføre denne låten i Melodifestivalen, men etter sterkt ønske frå SVT bytte han låt.
Melodifestivalen
«Too Late for Love» vart send inn til Melodifestivalen 2019, og var eit av 28 bidrag som vart plukka ut til å delta i den svenske tevlinga. «Too Late for Love» deltok i den fjerde semifinalen i Sparbanken Lidköping Arena i Lidköping laurdag 23. februar 2019. Der kvalifiserte han seg til finalen i Friends Arena i Stockholm 9. mars 2019. I finalen fekk «Too Late for Love» toppoeng frå alle jurygruppene og vann telefonavrøystinga, og dimed Melodifestivalen samanlagt.
Eurovision Song Contest
Som vinnar av Melodifestivalen vart «Too Late for Love» det svenske bidraget i Eurovision Song Contest 2019. I januar 2019 vart Sverige trekt ut til å delta i den andre semifinalen av Eurovision Song Contest. Semifinalen vart arrangert i Expo Tel Aviv i Israel torsdag 16. mai, og Sverige hadde startnummer 8. I avrøystinga vart «Too Late for Love» blant dei ti beste i semifinalen, og kvalifiserte dimed seg til finalen laurdag 18. mai. I finalen kom songen på femteplass etter å ha kome på andreplass i juryavrøystinga og niandeplass i telefonavrøystinga. Lundviks andre bidrag i finalen, Storbritannias «Bigger than Us» enda på sisteplass.
Occator
Occator kan syna til:
I'm in You
I'm in You er det femte studioalbumet til Peter Frampton, gjeve ut i 1977.
Bakgrunn
I'm in You kom ut nesten eitt og eit halvt år etter suksessalbumet Frampton Comes Alive! frå 1976. Det vart spelt inn i Electric Lady Studios i New York, der Frampton's Camel var blitt spelt inn fire år tidlegare.
Gjestemusikarar på albumet var Stevie Wonder, Richie Hayward, Mike Finnigan, Ringo Starr og Mick Jagger.
I'm in You nådde andreplassen på den amerikanske Billboard-lista. I Canada gjekk albumet rett til topps på lista. Tittelsporet vart den mest suksessrike singelen hans og både albumet og singelen selde til platinaplate. På Cash Box-lista gjekk I'm in You til topps.
Frank Zappa gjorde narr av tittelsporet på songen «I Have Been in You» og i monologen «Is That Guy Kidding or What?»
Salslister
Album Singel
Chuan Peak
Chuan Peak er ein fjelltopp, kring 2200 moh, 1 nautisk mil nordaust for Barker Peak i den sørlege delen av Giggenbach Ridge på Ross Island. Det vart namngjeve, etter forslag frå P.R. Kyle, av Advisory Committee on Antarctic Names (2000) etter Raymond L. Chuan som var forskar i Brunswick Corporation ved Costa Mesa i California og som gjorde målingar frå fly av vulkanske aerosolar frå Mount Erebus og tok prøvar frå kraterkanten, 1983–84 og 1986–87.
Sumbawa
Sumbawa er ei øy i Indonesia, som ligg midt inne mellom dei mindre Sundaøyane, aust for Lombok og vest for Flores. Sumbawa høyrer til provinsen Vest-Nusa Tenggara. Sumbawa er 15 448 km² med eit folketal knappe 1,5 millionar. Øya er vulkansk og rik på fjell. Ho er for det mest dekt av regnskog, og har mange små og store bukter. Øya markerer grense mellom øyane i vest, som vart religions- og kulturpåverka av India, og områda i aust som vart mindre påverka.
Rhyolitt
Rhyolitt, ryolitt (eller liparitt) er ein ekstrusiv magmatisk bergart med felsisk samansetnad. Ryolitt har gjerne lys farge, ofte blåleg grå med lyse striper, og han vert derfor ofte kalla årekvarts. Han vanlegvis samansett av mineral som kvarts, feltspat og plagioklas. Ryolitt har stort sett same kjemiske samansetnad som granitt. Dersom ryolitten vert avkjølt for raskt, vert det ikkje nok tid til å få danna krystall, og i staden vert det vulkansk glas, kalla obsidian. Ved langsamare avkjøling vert det danna mikrokrystallinske strukturar.
Sumbawa
Historie
Fire fyrstedømme i det vestlege Sumbawa var underordna Majapahit-imperiet på det austlege Java. Sumbawas naturressursar førte til at øya jamleg vart invadert av framande styrkar; japanske, nederlandske, og makassarske. Nederlendarane var der første gongen i 1605, men fekk ikkje kontroll med Sumbawa før enn tidleg i det 20. hundreåret. Det balinesiske kongedømmet Gelgel styrte elles det vestlege Sumbawa i ein kort periode.
Rhyolitt
Mikrokrystallinsk ryolitt kan ha tilnærma same spaltingseigenskapar som flint, og vart som denne brukt i steinalderen til å lage våpen og reiskapar. Slik ryolitt opptrer ganske sjeldan, men på Siggjo i Bømlo kommune i Vestland, er det ein stor førekomst. Her har det i yngre steinalder vore brote ryolitt over fleire dekar, og lekamar og avslag med dette materialet er funne på buplassar over heile det sørlege vestlandsområdet. Rhyolitt er elles ein særs utbreidd bergart, men opptrer i vesentleg mindre mengder enn basaltiske lavaer. Han finst i den sentrale norske fjellkjeda, særleg i Trondheimsfeltet og på Stord, og dessutan i Telemark og i Oslofeltet.
Liparitt er kalla opp etter Dei lipariske øyane i Italia.
Sumbawa
Historie
Folk på Sumbawa var kjende for si honning, sine hestar og for sappantreet som vart nytta til å lage raudfarge, og sandaltreet som vart brukt til lækjemiddel. Jorda vart halden for å vere svært produktiv kva gjeld jordbruk.
Demografi
Islam vart innført via makassarane på Sulawesi.
Sumbawa har historisk hatt to talemålsgrupper som tala språk som var innbyrdes uforståelege. Gruppa på vestsida av øya snakkar Basa Samawa, som er mykje likt sasak-språket på Lombok; den andre gruppa i aust snakkar Nggahi Mbojo. Kongedømma i Sumbawa Besar og i Bima var i sentrum for stridane på Sumbawa. Dette skiljet av øya i to delar gjeld framleis. Sumbawa Besar og Bima er dei to største byane på øya, og er senter for åtskilde folkegrupper som har kvar sin del av øya. Det offisielle estimatet på folketalet var i 2005 1 219 590.
Vulkanar
Sumbawa ligg på den vulkanske ryggen mot Stillehavet. Det er ei vulkansk øy, med 2 850 m høge Tambora (8°14’41”S, 117°59’35”E) som eksploderte i 1815, det mest øydeleggande vulkanutbrot i moderne tid, om lag fire gonger større 1883-utbrotet på Krakatau, målt i magma-massar. Utbrotet drap så mange som 72 000 menneske, og det knuste det vesle kongedømmet Tambora. Utbrotet slengde 100 kubikkilometer med oske opp i dei øvre delane av atmosfæren, noko som førte til at 1816 vart omtala som «året utan sommar».
Mount Cis
Mount Cis er ein ås i Antarktis på 184 moh. som ligg 1,1 nautiske mil nordaust for Cape Barne vest i Ross Island. Han vart namngjeven av Nimrod-ekspedisjonen, etter forslag frå geologen Raymond Priestley, kalla opp etter ein av ekspedisjonshundane.
Kladara Beach
Kladara Beach (bulgarsk ‘Brjag Kladara’) er ei 2 km lang strand på sørsida av Yankee Harbour på sørvestkysten av Greenwich Island i Sør-Shetlandsøyane i Antarktis. Ho grensar til foten av Provadiya Hook i vest, Oborishte Ridge i sør og enden av Solisbreen i aust. Stranda er snøfri om sommaren.
Stranda er kalla opp etter den eldgamle festninga Kladara søraust i Bulgaria.
Lesidren Island
Lesidren Island (bulgarsk остров Лесидрен) er den nest største og sørlegaste øya i Zed Islands utanfor nordkysten av Varna Peninsula i Livingston Island i Sør-Shetlandsøyane i Antarktis. Øya er isfri og er 800 meter lang og 600 meter brei. Øya dekkjer 33 hektar. Separated from the neighbouring Phanagoria Island og Koshava Island by channels 130|and|140 meter wide respectively. Området vart vitja tidleg på 1800-talet av selfangarar.
Rockefeller Plateau
Rockefeller Plateau i Antarktis er den delen av det indre isplatået i Marie Byrd Land som ligg aust for Shirase Coast og Siple Coast og sørover i Ford Ranges, Flood Range og Executive Committee Range. Mykje av den vide, isdekte flata ligg 1000 til 1500 moh. Det vart oppdaga av kontreadmiral Richard E. Byrd i 1934 og kalla opp etter John D. Rockefeller jr., som støtta Byrd-ekspedisjonane.
Lesidren Island
Øya er kalla opp etter busetnaden Lesidren nord i Bulgaria.
Australia i Eurovision Song Contest 2015
Australia debuterte i Eurovision Song Contest 2015 i Wien i Austerrike med ein song av Guy Sebastian. Bidraget vart valt internt av Special Broadcasting Service.
10. februar 2015 annonserte Den europeiske kringkastingsunionen at Australia ville debutere i tevlinga. Deltakinga var då rekna som eit eingongstilfelle i høve 60-årsjubiléet til Eurovision Song Contest. Landet var direktekvalifisert til finalen, og skulle røyste å både semifinalane og finalen. Special Broadcasting Service måtte i tillegg sende alle tre sendingane direkte. Om Australia vann Eurovision Song Contest 2015 ville landet fått høve til å arrangere tevlinga i ein by i Det europeiske kringkastingsområde saman med ein kringkastar som er aktivt medlem i Den europeiske kringkastingsunionen.
Glitter av Gary Glitter
Glitter var debutalbumet til den britiske glamrockartisten Gary Glitter frå 1972, prodsuert av Bell Records. To songar, «I Didn't Know I Loved You ('Til I Saw You Rock 'n' Roll)» og «Rock And Roll», sistnemnde i to delar, vart populær singlar. Begge låg ei tid på Topp 40 i både USA og Storbritannia.
Albumet hadde i tillegg til dei to singlane, andre songar som vart populære hos tilhengjarane, som «Rock On!», «Shakey Sue» og «The Famous Instigator», samt Glitter-versjonane av «Baby, Please Don't Go» (skriven og først framført av amerikanske Big Joe Williams) og «The Wanderer» (først spelt inn av Dion DiMucci & the Del-Satins).
Albumet gjorde det òg godt internasjonalt. I 1996 og 2009 vart albumet gjeve ut på ny med bonusspor.
Patrick Stewart
Patrick Stewart er ein britisk Golden Globe- og Emmy-nominert skodespelar. Stewart er kjend for roller i Shakespeare-stykke, rolla som kaptein Jean-Luc Picard i Star Trek: The Next Generation og rolla som professor X i X-Men. Han har òg fått ei stjerne på Hollywood Walk of Fame.
Tidleg liv og familie
Patrick Stewart blei fødd i Mirfield i West Yorkshire i England som son av Gladys Barrowclough, ein vever og tekstilarbeidar, og Alfred Stewart, ein sersjant i den britiske hæren som tenestegjorde ved King's Own Yorkshire Light Infantry og arbeidde som postmann. Han gjekk på Crowlees C of E Junior and Infants School, og 12 år gammal byrja han i 1951 på Mirfield Secondary Modern School, der han fortsette med å studera drama. Rundt denne tida møtte han skodespelaren Brian Blessed ved eit dramakurs i Mytholmroyd, og dei blei venar.
Då han var 15 år gammal slutta Stewart på skulen og auka deltakinga si ved lokale teater. Han fekk ein jobb som reporter i ei avis, men eitt år seinare bad arbeidsgjevaren han om å velja mellom skodespel og journalistikk. Han valde skodespel og sa opp jobben.
I 1957, 17 år gammal, byrja Stewart på eit to år langt kurs ved Bristol Old Vic Theatre School. Han mista mesteparten av håret då han var 19, men fekk fleire roller i teaterstykke etter å ha vore på auditon både med og utan parykk der han omtalte seg sjølv som «to skodespelarar til prisen for ein!»
Tidleg karriere
Etter ein periode ved Manchester Library Theatre, gjekk Patrick Stewart vidare og blei med i Royal Shakespeare Company (RSC) i 1966, der han spelte saman med skodespelarar som Ben Kingsley og Ian Richardson. Han debuterte på Broadway som Snout i Peter Brook si legendariske oppsetting av A Midsummer Night's Dream, før han byrja ved Royal National Theatre tidleg på 1980-talet.
I løpet av fleire år fekk Stewart roller i fleire større fjernsynsseriar, utan at han eigentleg blei eit kjent namn. Han spelte rolla som Lenin i Fall of Eagles; Sejanus i I, Claudius; Karla i Tinker, Tailor, Soldier, Spy og Smiley's People og Claudius i ei BBC-innspeling av Hamlet. Han fekk til og med hovudrolla i BBC si oppsetting av Mrs Gaskell sitt verk North and South.
Patrick Stewart hadde òg nokre mindre filmroller, som King Leondegrance i John Boorman sin film Excalibur (1981), som Gurney Halleck i David Lynch sin film Dune frå 1984 og som Dr. Armstrong i Tobe Hooper sin film Lifeforce.
Crispus
Flavius Julius Crispus, også kjend som Flavius Claudius Crispus og Flavius Valerius Crispus, (fødd ca. 305, død 326) var ein romersk cæsar og eldste son av Konstantin den store og Minervina.
Patrick Stewart
Star Trek: The Next Generation
Frå 1994 spelte Stewart òg Picard i fleire filmar basert på serien: Star Trek Generations (1994), Star Trek: First Contact (1996), Star Trek: Insurrection (1998), og Star Trek Nemesis (2002). Han spelte òg Picard i pilotepisoden Star Trek: Deep Space Nines. Stewart har sagt at livet hans blei endra drastisk av Star Trek, og han er blitt sitert:
Crispus
Crispus fekk ei rekkje viktige oppdrag av faren, og hadde mellom anna ei framtredande rolle i Konstantin sin krig mot Licinius. I 317 blei han utnemnd til cæsar. Han gifta seg med ei kvinne som heitte Helena, og fekk eit barn i oktober 322.
Patrick Stewart
Seinare roller
Patrick Stewart har spelt fleire andre roller, frå den homofile Sterling i filmen Jeffrey til kong Henrik II av England i filmen The Lion in Winter og Captain Ahab i filmen Moby Dick (som han blei nominert til ein emmypris for). Seint i 2003 dukka Stewart opp i komiserien Frasier som ein homofil mann som feilaktig trudde at Frasier Crane var ein potensiell elskar.
Stewart har òg spelt i trilogien X-Men, X2 og X-Men: The Last Stand som Professor X Charles Xavier. Filmane hadde enorm suksess.
I 2005 fekk Patrick Stewart rolla som professor Ian Hood i ein ITV-thriller på fire episodar, Eleventh Hour, skapt av Stephen Gallagher. Den fyrste episoden blei send 19. januar 2006. I 2005 spelte han Captain Nemo i ein todelt fjernsynsserie av The Mysterious Island. Stewart har òg vore med i Ricky Gervais sin fjernsynsserie Extras, der han erstatta Jude Law like før produksjonen byrja. For å spela seg sjølv blei han òg nominert til ein emmypris i 2006 for Guest Actor in a Comedy Series.
I oktober/november 2006 akompagnierte Stewart the Royal Shakespeare Company då dei sette opp stykka The Tempest, Antony and Cleopatra og Julius Caesar ved University of Michigan. Han spelte sjølv rolla som Antony igjen, denne gongen mot Harriet Walter som Cleopatra i ei kritikarrost oppsetting av Antony and Cleopatra ved Novello Theatre i London i 2007.
Patrick Stewart blei utnemnd til Cameron Mackintosh Visiting Professor of Contemporary Theatre basert ved St Catherine's College ved University of Oxford i januar 2007.
Stemmeroller
Patrick Stewart har gjeve stemme til fleire prosjekt. Han har mellom anna spelt inn Peter and the Wolf av Prokofjev, Dei fire årstidene av Vivaldi, The Last Battle av C.S. Lewis (avslutninga på serien The Chronicles of Narnia), Return to the Centre of the Earth av Rick Wakeman og vore forteljar i The Nightmare Before Christmas. Han har også bidrege til ei rekkje fjernsynsprogram, som High Spirits with Shirley Ghostman. Stewart sørgde òg for stemma til Nine Worlds, ei astronomisk reisa gjennom solsystemet. Ein kan òg høyra han som stemma til den magiske spegelen i Disneyland sitt liveshow Snow White – An Enchanting Musical.
Stewart har også vore stemmeskodespelar i fleire animerte filmar, som The Prince of Egypt, Jimmy Neutron: Boy Genius, Chicken Little, The Pagemaster, og på dei engelske dubba versjonane av dei japanske animefilmane Nausicaä of the Valley of the Wind av Hayao Miyazaki og Steamboy. Han hadde òg stemma til grisen Napoleon i ei filmatisering av George Orwell si bok Animal Farm, og hadde ei gjesterolle i Simpsons-episoden «Homer the Great» som karakteren Number One. Meir nyleg har han spelt rolla som CIA-leiaren Avery Bullock (både stemme og likskap blir brukt til denne rollefiguren) i den animerte fjernssynserien American Dad, og har dessutan vore med på Family Guy fleire gonger (både som Captain Picard og som erstatning for stemma til Peter Griffin). I 2006 gav Stewart stemme til Bambi sin far, The Great Prince of the Forest, i Disney sin videofilm Bambi II.
Patrick Stewart har òg vore stemmeskodespelar i fleire videospel frå Activision, som Star Trek: Armada, Armada II, Bridge Commander og Elite Force II, i alle saman i rolla som Captain Picard. Stewart tok oppatt rolla i spela Star Trek: Legacy for PC and Xbox 360, saman med fire andre Starfleet-kapteiner frå ulike Star Trek-seriar.
I tillegg til å gje stemme til rollefiguren sin frå Star Trek og X-Men i fleire videospel, har Stewart òg gitt stemme til andre typar videospel, som Lands of Lore, Forgotten Realms: Demon Stone og The Elder Scrolls IV: Oblivion, som gjorde at han i 2006 vann ein Spike TV Video Game Award for rolla si som keisar. Han har òg gjeve stemma til fleire utgåver av Compton's Interactive Encyclopedia.
Andre prisar
Saturn Award (Academy of Science Fiction, Fantasy & Horror Films, USA)
Ring-gang
Ein ring-gang er ein boge- eller tilnærma ringforma intrusjon av ein gangbergart som står vertikalt eller med steilt fall. Dei opptrer særleg omkring sirkulære innsøkk i vulkanske område (kaldera).
Dei er kjende frå permtida i Oslofeltet.
Rift
Rift er eit geologisk omgrep for ei avlang trau- eller kløftforma forsenking som blir danna i område med fleire parallelle normalforkastingar som vender mot kvarandre. Særleg kjent er Riftdalen i Aust-Afrika. Riftsystem opptrer i samband med byrjande oppsprekking av ei kontinentalplate eller ved havbotnspreiing.
DFTBA Records
DFTBA Records er eit amerikansk plateselskap som vart starta av Hank Green og Alan Lastufka i 2008. Etter kvart har dei byrja å fokusere meir på å selja varer for YouTube-personlegheiter, som til dømes T-skjorter, koppar, musikk og plakatar.
Selskapet heldt til i Manhattan, Illinois fram til 2013 då dei flytta til Missoula i Montana.
Forkortinga DFTBA tyder «Don't Forget To Be Awesome». Det har sitt utspring i ein serie vloggar som Hank og broren hans, forfattaren John Green, laga som ei utfordring om ikkje å kommunisere med kvarandre via tekstbasert kommunikasjon i eit heilt år. Dei la ut videoane på ein YouTube-kanal som dei kalla vlogbrothers. «Don't Forget to Be Awesome» vart som eit motto for brørne og òg for dei som såg på videoane deira.
Tilknytte musikarar
DFTBA Records har gjeve ut og/eller sel musikken til mellom anna :
Ringsakerkvartsitt
Ringsakerkvartsitt er ein tjukk serie av kvartssandsteinar med stor utbreiing på begge sider av Mjøsa. Avsetningane er av kambrisk eller eokambrisk alder og utgjer ein del av Vangsåsformasjonen i Hedmarkgruppa.
Coleman Peak
Coleman Peak er ein fjelltopp med ei høgd opp mot kring 1600 moh på nordaustsida av Mount Erebus på Ross Island, 3.6 nautiske mil aust for toppen av Fang Ridge. Det vart namngjeve av New Zealand Geographic Board (2000) etter Fader Coleman, ein prest frå New Zealand, som reiste til Antarktis mange gonger med U.S. Antarctic Program.
Jeff Hanna
Jeffrey R. Hanna er ein USA-amerikansk songar, låtskrivar og musikar, mest kjend som medlem av Nitty Gritty Dirt Band, som han var med å skipe i 1960-åra.
I tillegg til Nitty Gritty Dirt Band har Hanna arbeidd med artistar som Linda Ronstadt, Suzy Bogguss, The Texas Tenors, Patty Loveless, Rascal Flatts, Matraca Berg, Hannah Montana, Emmylou Harris, The Chieftains, Johnny Cash, June Carter Cash, Earl Scruggs, Michael Martin Murphey, Dickey Betts og Steve Martin.
Sweet Thing
«Sweet Thing» er ein song skriven av David Bowie for albumet Diamond Dogs i 1974. Songen vart spelt inn i januar 1974 og er delt i to med «Candidate» i midten.
I opningslinja syng Bowie den lågaste tonen han nokon gong song på eit studioalbum (C2) fram til «I Took a Trip on a Gemini Spacecraft» på albumet Heathen (2002), der han går heilt ned til G1 på ordet «Well» mot slutten av songen.
Tony Newman, som spelte trommer på det meste av albumet, og hugsa at Bowie skrudde av alle lysa i studio, utanom det rett over mikrofonen sin. Så Bowie song «Sweet Thing» under dette lyset, medan musikarane rundt han sat i skuggen. Bowie instruerte musikarane sine som skodespelarar. For dei første 32 taktane av «Candidate», fram til Bowie syng «the blood of les Tricoteuses», bad han Newman om å spele trommevirvlar som om han var ein fransk trommegut som såg på den første giljotin-avrettinga under den franske terrortida.
Under Diamond Dogs-turneen song Bowie «Sweet Thing»-suiten frå ein catwalk over scenen.
«Tragic Moments/Zion/Aladdin Vein»
Ein song som no vert kalla «Zion» finst på mange piratkopialbum med titlane «Aladdin Vein», «Love Aladdin Vein», «A Lad in Vein», og «A Lad in Vain». Med delar som minnar om «Aladdin Sane» og det som skulle verte «Sweet Thing (Reprise)» på Diamond Dogs, vert dette instrumentalstykket ofte rekna for å vere spelt inn under innspelinga av Aladdin Sane i Trident Studios tidleg i 1973. Nyare estimat har derimot datert han til innspelinga av Pin Ups seinare på året. Forfattar Nicholas Pegg meiner derfor at det kanskje meir bør reknast som ein Diamond Dogs-demo enn eit opptak frå Aladdin Sane-innspelinga. Ein artikkel frå 1973 om Bowie som spelar inn Pin Ups i Frankrike skildrar songen, som ser ut til å stadfeste teorien til Pegg:
David bad lydteknikar Andy om å køyre ein rask miks av det neste prosjektet. No dette er verkeleg noko - det neste albumet til Bowie med nye songar. «Det er ikkje vokal på han enno - berre meg som la-la-la'er. Det kjem til å verte ein musikal i ein akt kalla 'Tragic Moments' som truleg kjem til å gå over to sider.» Me lytta til kanskje sju minuttar av denne musikken. Eg er forvirra. Kontrasten mellom 'Tragic Moments' og PINUPs kunne ikkje vore større. Den førstnemnde er særs arrangert, forsiktig endrande musikk med eit tøtsj av vaudeville: Pianoet til Mike Garson blenkjer her og der som kvikksølv. Kanskje det næraste ein har kome før er tittelsporet på Aladdin Sane.
Konsertversjonar
I ein konsertversjon syng Bowie den første linja, den låge C2-tonen, litt meir tydeleg. Skeptikarar har skulda Bowie for å fiksa vokalen i studio, slik at han kunne nå den låge tonen, men konsertopptaket syner at han er mogeleg å synge så lågt.
Euphoria
Euphoria kan visa til:
Krateret Occator
Occator er eit krater på dvergplaneten Ceres med ein diameter på 91,99 kilometer. Krateret har fleire lyse flekkar, og det har vorte observert noko som kan vera dis i krateret på bilete frå Dawn-sonden. Dei lyse flekkane er truleg sette saman av heksahydritt.
Det sentrale lyse området i Occator, namnsett Cerealia Facula, har ein oppsprokken kvelving. Klyngja med lyse flekkar aust i krateret er namnsett Vinalia Faculae. Ein teori er at dei lyse områda i Occator er saltrestar etter flytande vatn frå indre delar av Ceres som kom opp til yta som ei fylgje av at krateret vart danna.
Dale Oehler
Dale Dixon Oehler var ein USA-amerikansk arrangør, produsent og pianist.
Miladinovi Islets
Dei er kalla opp etter Miladinovbrørne frå regionen Makedonia, dei bulgarske diktarane og folkloristane Dimitar Miladinov (1810–62) og Konstantin Miladinov (1830–62).
St. Mikaels kapell
St. Mikaels kapell er ei kyrkje frå 2012 i Oppdal kommune i Trøndelag.
Bygninga vart prosjektert av arbeidsgruppa Turisme i Drivdalen, resultatet av ein framtidsverkstad som vart arrangert vinteren 2010. Idéen om ein kyrkjebygnad knytt til til Pilegrimsleden over Dovrefjell, har samanheng med at det tidligare sto ei kyrkje kalla Loskyrkja i Drivdalen, på ein av gardane i Losgrenda. . Sokneprest Arne Aspeland har medverka i arbeidet med å forma kapellet innomhus.
Kapellet er reist på dugnad med økonomiske stønad frå nokre av dei lokale aktørane medteke Holtermanns legat rådd over av Oppdal fellesråd (legatet lagt ned i 2012). Det vart vigsla 29. september (Mikkelsmess) i 2012 med sokneprest Arne Aspeland, biskop Tor Singsaas, prost Øystein Flø og vikarprest Øyvind Vognild til stades. Aspeland fekk æra av å leie den første gudstenesta, som vart halde i samanheng med vigslinga. Kyrkja er no ein del av det iverksetjande livet til kyrkjelydane i Oppdal. Kapellet fekk kyrkjeklokke sommaren 2013 og den vart brukt fyrste gong 19. juli same året.
Det finst ikkje gravplass på staden.
Lê Công Vinh
Lê Công Vinh er ein vietnamsk fotballspelar.
Bocuse d’Or
Bocuse d’Or («Gull- Bocuse») er ein uoffisiell verdsmeisterskap i finare restaurantkokkekunst som vert skipa annakvart år i byen Lyon i Frankrike. Konkurransen vart sett i gang i 1987 av den franske, namngjetne meisterkokken Paul Bocuse (11. februar 1926-20. januar 2018), og har namn etter han. Paul Bocuse var president for Bocuse d’Or fram til sonen hans, Jérôme Bocuse, tok over i 2016.
Kandidatane til konkurransen kvalifiserer seg ved eit nasjonalt uttak i sitt eige land, i Noreg under konkurransen Årets Kokk. I 2008 vart det dessutan innført kvalifisering for kvar verdsdel før finalen gjekk av stapelen i Lyon.
Arne Brimi var den første kokken frå Noreg som tok del i konkurransen (1987), men nådde ikkje opp i finalen. Noreg har elles gjort det godt i konkurransen; med gull til Bent Stiansen (1993), Terje Ness (1999), Charles Tjessem (2003), Geir Skeie (2009) og Ørjan Johannessen (2015). Lars Erik Underthun (1991), Tom Victor Gausdal (2005) og Christopher W. Davidsen (2017) har teke sylv, og Odd Ivar Solvold (1997) og Gunnar Hvarnes (2011) har oppnådd bronse.
Candidate
«Candidate» er ein song skriven av David Bowie i 1973 og meint for musikalversjonen av 1984, som han aldri fekk gjort ferdig. Ein radikalt forskjellig versjon, med nesten heilt ny tekst og musikk, kom ut på albumet Diamond Dogs i 1974 som ein del av medleyen som delte songen «Sweet Thing» i to. Den einaste teksten som finst i begge versjonane er nøkkelfrasene «I'll make you a deal» og «pretend I'm walking home».
«Demoversjon»
Det som vert kalla «demoversjonen» av «Candidate» har berre tittelen og ei tekstlinje til felles med den «Candidate» som kom ut på Diamond Dogs. Denne versjonen vart spelt inn 1. januar 1974 og var meint å vere ein del av den skrinlagde musikalutgåva av 1984, men det er lite i teksten som ber preg av dette. Denne versjonen vart først gjeven ut på Rykodisc-utgåva av Diamond Dogs i 1990, og sidan på bonusplata til 30th Anniversary Reissue, då kalla «alternativ versjon».
Growing Up Is Getting Old
«Growing Up Is Getting Old» (norsk 'å veksa opp er å verta gammal') er ein song frå 2021 med den bulgarske songaren og låtskrivaren Victoria. Songen vart utgjeven 26. februar 2021 og var det bulgarske bidraget i Eurovision Song Contest 2021 i Rotterdam i Nederland.
Om songen
«Growing Up Is Getting Old» er skriven av artisten Victoria saman med Helena Larsson, Maya Nalani, Oliver Björkvall frå låtskrivarselskapet Ligna Group & Ostero Limited. Songen vart fyrst gjeven ut som del av EP-en A Little Dramatic 26. februar 2021, og som singel 19. mars same år.
Eurovision Song Contest
«Growing Up Is Getting Old» var det bulgarske bidraget i Eurovision Song Contest 2021, etter at Victoria vart internt vald av Bulgarias nasjonale televisjon (BNT) til å representere landet i tevlinga. Victoria skulle ha representert Bulgaria i Eurovision Song Contest 2020, men tevlinga vart avlyst på grunn av koronaviruspandemien. I staden vedtok BNT at ho skulle få representere landet i 2021. Songen vart kunngjord som det bulgarske bidraget 10. mars.
Bulgaria deltok i den andre semifinalen av Eurovision Song Contest i Rotterdam Ahoy i Rotterdam i Nederland torsdag 20. mai. Der vart songen nummer tre og kvalifiserte seg til finalen laurdag 22. mai. I finalen var Bulgaria det 17. landet på scena. Til slutt enda songen på ellevteplass med 170 poeng.
Skålebrehalsen
Skålebrehalsen er eit høgt, isdekt platå ved sørsida av Skålebreen i Mühlig-Hofmannfjella i Dronning Maud Land. Han vart kartlagt av norske kartografar frå landmålingar og flyfoto av den norske antarktisekspedisjonen (1956–60).
Liverpool Beach
Liverpool Beach (bulgarsk ‘Livarpulski Brjag’) er ei halvmåneforma strand på 1,8 km på austsida av Walker Bay på sørkysten av Livingston Island i Sør-Shetlandsøyane i Antarktis. Ho ligg på vestsida av det vesle isfrie neset som endar ved Hannah Point og grnesa grensar til Hannah Point i vest, Ustra Peak i nordaust og enden av Verilabreen i nord. Den vakre stranda er ein av dei mest populære turiststadane i Antarktis og vert ofte vitja av cruiseskip.
John London
John Carl Kuehne, betre kjend som John London, var ein amerikansk musikar og låtskrivar. Han skreiv mykje musikk for film og fjernsyn i Hollywood. Han var mest kjend for abreidet sitt med bandet The Monkees og TV-serien deira.
London spelte òg bass for andre band i Los Angeles. I 1970 skipa han og Mike Nesmith, som hadde valt å forlate The Monkees, eit nytt band kalla First National Band.
Slaget ved Glen Shiel
Slaget ved Glen Shiel (skotsk-gælisk Blàr Ghleann Sheile) var eit slag i Glen Shiel vest i Dei skotske høglanda den 10. juni 1719, mellom britiske regjeringsstyrkar og ein allianse mellom jakobittane og Spania, noko som enda med ein siger for regjeringsstyrkane. Det var det siste slaget mellom britiske og utanlandske styrkar på fastlandet i Storbritannia. Slaget ved Glen Shiel vert stundom rekna som ei forlenging av opprøret i 1715, men er meir nøyaktig eit eige opprør og det einaste opprøret som vart stoppa av ein enkel militæraksjon. Det vert stundom omtalt som the Nineteen. I dag er slagmerka verna av Historic Scotland.
Den russiske plattforma
Den russiske plattforma er eit stort resistensområde som er avgrensa av Uralfjella i aust, Den kaledonske fjellkjeda i nord og nordvest, det danske-polske bassenget og dei alpine foldesonene i sørvest og sør. Området er dekt av flattliggande sediment, bortsedd frå i den nordvestlige delen, som vert kalla Fennoskandia.
Slaget ved Glen Shiel
Alberoni valde å blande seg inn i striden om trona og støtta jakobittane for å destabilisere krona og setje inn ein meir bøyeleg konge (og parlament).
Mike Edwards
Mike Edwards, kjend som Swami Deva Pramada eller berre Pramada, var ein engelsk cellist og musikklærar. Han var ei stund medlem av Electric Light Orchestra.
Edwards kom med i Electric Light Orchestra (ELO) i 1972 og spelte med bandet på den første konserten deira i Croydon og fram til han valde å slutte i januar 1975. Han hadde tidlegare òg spelt på ei innspeling med Barclay James Harvest. Han spelte på studioalbuma ELO 2, On the Third Day og Eldorado, i tillegg til konsertalbumet The Night the Light Went on in Long Beach. Han vart erstatta av Melvyn Gale.
Han endra namnet sitt til Pramada etter han vart buddhist i Rajneesh-rørsla.
Edwards mista livet i ei ulukke då ein rundballe av høy rulla ned ei åsside og traff bilen han køyrde.
Rømlingsletta
Rømlingsletta er ei isdekt, flatt, område på kring, som ligg nord for foten av Isingen i H.U. Sverdrupfjella i Dronning Maud Land. Han vart fotografert frå lufta av Den tyske antarktisekspedisjonen (1938–39). Han vart kartlagt av norske kartografar frå landmålingar og flyfoto av Maudheimekspedisjonen (NBSAE) (1949–52) og flyfoto av den norske ekspedisjonen 1958–59.
Guanciale
Guanciale er ein italiensk måte å konservera svinekjakar på. Kjøtet i svinekjakane er svært feite, samstundes som musklane er velbrukte, noko som gir ein særleg god råvare for urøykt speka flesk. I tillaginga av guanciale blir kjakane krydra med pepar, eller chilipepar, og tidvis rosmarin. Kjøtet blir så salta i nokre dagar og kan så bli hengt til tørk i fleire veker. Guanciale er den autentiske ingrediensen i fleire tradisjonelle italienske matrettar, så som pasta all'amatriciana eller spaghetti alla carbonara.
Kjøken
Kjøken  eller kjøkken er nemninga på rom i privathus, restaurantar, sjukehus eller andre institusjonar og så bortetter som er særleg innretta for tillaging av mat. Ordet er òg nytta om ulike matlagings- og serveringsstader, og om kokekunst knytt til ein viss kultur.
Historie
Førmoderne hus har som regel ikkje eige kjøken. Matlaginga kan finna stad ved ein eldstad inne i huset, eller utanfor. Matstellet i dei nordiske bondegardshusa gjekk føre seg ved den einaste eldstaden i stova, medan den grovare tillaginga, med slakt og liknande, vart gjort i eit eige eldhus. Under meir krevjande tilhøve, som til dømes matlaging for mange menneske til kvardag og til fest på herregardar og slott, har kjøkenet alltid vore skilt ut som eit spesialisert, typisk arbeidsrom, gjerne lagt til kjellaren eller til ei eiga fløy.
Den spesielle innreiinga av kjøkena er ikkje minst prega av utviklinga av eldstaden frå å vere open eld (åre) til at peis med skorstein vart vanleg, deretter avløyst i mange kjøken av komfyr av støypejarn for fyring med ved, kol eller torv. Vedkomfyren vart avløyst av gasskomfyr på kjøkena i mange byar etter at dei offentlege gassverka som laga ljosgass av steinkol kom i bruk (frå om lag 1850). Frå 1920-åra vart den elektriske komfyren meir og meir vanleg.
Annan bruk av ordet kjøken
«Kjøken» kan òg vera nemninga på ymse typar verksemder som lagar finare mat for å seljast ut av huset, til dømes kalla delikatessekjøken eller cateringkjøken. Dessutan vert nemninga kjøken nytta om enkle serveringsstader, kalla gatekjøken osb, som serverar snøggtillaga mat i små porsjonar som kundane tek med seg for å ete ståande og gåande.
Turnerkamp
Turnerkamp er ein 3 418 meter over havet høg fjelltopp i Zillertalalpane, på grensa mellom den italienske provinsen Bolzano og det austerrikske forbundslandet Tirol. Toppen er høgste punktet på ei lang sørgåande egg. På nordsida av fjellet breier isbreen Hornkees seg. Ein lokal bonde, Johann Kirchler frå Luttach i Ahrntal, var fyrstemann til topps på Turnerkamp, ein gong på 1860-talet. Dei fyrste turistane som vitja fjelltoppen stod der den 25. juni 1872; det var dei engelske fjellklivarane W.H. Hudson, C. Taylor og R. Pendlebury, ført av Gabriel Spechtenhauser og Georg Samer.
Musikkgruppa Vårsøg
Musikkgruppa fekk Spellemannprisen 1978 for Sola e komma.
Rørosskifer
Rørosskifer er ein bergartserie som særleg består av ulike sedimentære bergartar. Han er ein glimmerskifer som inneheld granat. Han vart danna i overgangen mellom kambrium og ordovicium, for 480-500 millionar år sidan, og skove på plass under den kaledonske fjellkjedefoldinga. Denne skiferen er kalla opp etter Røros, der serien er utbreidd, men han finst òg i andre delar av Trondheimsfeltet, særleg vest for Glåma sør for Røros.
Kvaliteten på rørosskifer er dårlegare enn for kvartsittskifer, og med betre transport til sjøs og vatn har han vorte utkonkurrert av t.d. kvartsskiferen frå Alta.
Erobringa av Vigo
Erobringa av Vigo skjedde i 1719 under kvadrupelalliansekrigen då eit britisk tokt gjekk i land på kysten av Spania og erobra Vigo. Dei okkuperte byen i ti dagar før dei trekte seg attende. Toktet vart kommandert av Lord Cobham med marinestyrkar kommandert av viseadmiral James Mighels.
Styrkane gjekk lenger inn i landet så langt som til Pontevedra. Toktet vart utført som ein hemnaksjon for den spanske involveringa i jakobittopprøret, der spanske soldatar hadde gått i land i Skottland og vart slått i slaget ved Glen Shiel. Toktet var òg meint for å demonstrere for spanjolane at dei allierte styrkane lett kunne slå til langs den sårbare kystlinja deira, og var koordinert med eit fransk åtak aust i Spania, i håp om at dette ville tvinge Spania til forhandlingsbordet. Spanjolane forstod kor sårbare dei var og dei allierte kunne opne ein ny front, borte frå den franske grensa.
Kjelder
''
Detrick Peak
Detrick Peak er eit spisst fjell, kring 700 moh, som ligg 1 nautisk mil aust-søraust for Lutz Hill i Kyle Hills på Ross Island. Det vart namngjeve av Advisory Committee on Antarctic Names (2000) etter Daniel L. Detrick, ein fysikar og ingeniør ved Institute for Physical Science and Technology ved University of Maryland, som i mange år forska på ionosfæren for United States Antarctic Program, mellom anna ved McMurdo-basen, Amundsen-Scott-stasjonen og Siple-stasjonen. Han har meir en 12 turar til Antarktis frå 1980.
Jeff Lynne
Jeffrey «Jeff» Lynne er ein engelsk låtskrivar, komponist, arrangør, songar, multi-instrumentalist og plateprodusent som var mest kjend som leiar og det einaste faste medlemmet i Electric Light Orchestra. Han var seinare med på å danne supergruppa Traveling Wilburys i lag med George Harrison, Bob Dylan, Roy Orbison og Tom Petty.
Lynne har produsert plater for artistar som the Beatles, Paul McCartney, Ringo Starr, Brian Wilson, Randy Newman, Roy Orbison, Dave Edmunds, Del Shannon og Tom Petty. Han har skrive songar i lag med Petty og Harrison. Lynne var medprodusent på Cloud Nine (1987) og Brainwashed (2002) av Harrison. Av dei mange songane han har skrive finn ein mellom andre hittar som «Livin' Thing», «Evil Woman», «Turn to Stone», «Do Ya», «Strange Magic», «Sweet Talkin' Woman», «Telephone Line», «Mr. Blue Sky», «Hold on Tight», «Don't Bring Me Down», «This Is Love», «I Won't Back Down», «Free Fallin'», «Handle with Care» og «End of the Line».
I 2008 vart Lynne i The Washington Times kåra til den fjerde største plateprodusenten i musikkhistoria. I 2014 fekk han ei stjerne på Birmingham Walk of Stars i heimbyen.